एक्ट्रेस ने कैंसिल किए सारे शेड्यूल, IIFA 2023 में नहीं पहुंचीं
Alia Bhatt Grandfather Narendra Razdan Health Latest Updates - आलिया भट्ट ने हाल ही में IIFA का परफॉरमेंस इन ए लीडिंग रोल फीमेल अवॉर्ड जीता, लेकिन वो इस सेरेमनी में नहीं पहुंची। उसकी जगह गंगूबाई काठियावाड़ी के प्रोड्यूसर जयंतीलाल गड़ा ने उनकी तरफ से अवॉर्ड लिया
आलिया भट्ट ने हाल ही में IIFA का परफॉरमेंस इन ए लीडिंग रोल फीमेल अवॉर्ड जीता, लेकिन वो इस सेरेमनी में नहीं पहुंची। उसकी जगह गंगूबाई काठियावाड़ी के प्रोड्यूसर जयंतीलाल गड़ा ने उनकी तरफ से अवॉर्ड लिया। दरअसल, खबरों की मानें तो आलिया के नाना नरेंद्र राजदान की तबीयत अचानक बहुत खराब हो गई है और उन्हें अस्पताल में एडमिट किया गया है, जिस कारण एक्ट्रेस ने अपने शेड्यूल कैंसिल कर दिए हैं।
ब्रीच कैंडी हॉस्पिटल में एडमिट हैं नजेंद्र 
टाइम्स ऑफ इंडिया की रिपोर्ट के मुताबिक सोनी राजदान के पिता पिछले कुछ समय से बीमार चल रहे हैं। 95वें साल के नरेंद्र राजदान को कुछ समय पहले फेफड़ों में इन्फेक्शन हो गया था और अब उनको ब्रीच कैंडी अस्पताल में भर्ती कराया गया है। रिपोर्ट के मुताबिक उनकी तबीयत लगातार बिगड़ती जा रही थी, इसलिए डॉक्टर्स उन्हें ICU में शिफ्ट करना चाहते थे , लेकिन बाद में उन्हें कमरे में ही शिफ्ट कर दिया गया।
नाना के कारण जल्दबाजी में हुई थी आलिया-रणबीर की शादी
टाइम्स ऑफ इंडिया के मुताबिक आलिया अवॉर्ड शो में जाने के लिए एयरपोर्ट पहुंच गई थीं, लेकिन नाना की तबीयत खराब होने की खबर मिलते ही उन्होंने IIFA में न जाने का फैसला किया। इससे पहले 2022 में यह खबर आई थी कि आलिया भट्ट और रणबीर की शादी जल्दी करने की वजह नाना नरेंद्र राजदान की खराब थी। वह नातिन की शादी अपनी आंखों के सामने होते हुए देखना चाहते थे, इसलिए दोनों को जल्दबाजी में शादी करनी पड़ी।
बेहद खूबसूरत है आलिया ने नाना-नानी की लव स्टोरी
आलिया भट्ट के नाना कश्मीरी पंडित हैं, जो पढ़ाई के लिए लंदन गए थे। यहां पर उनकी मुलाकात गर्ट्रूड होल्डर से हुई, जो जर्मन की थीं। नरेंद्र को वायलिन बजाना बेहद पसंद था और वो इसमें काफी माहिर थे। उनके वायलिन की धुन सुनकर आलिया की नानी अपना दिल हार बैठीं। दोनों ने लंदन में शादी कर ली और वहीं बस गए। कुछ साल बाद कपल की बेटी सोनी राजदान का जन्म हुआ। सोनी के जन्म के बाद कपल वापस इंडिया आ गया।